Document ID: 31994R2620

ΚΑΝΟΝΙΣΜΟΣ (ΕΚ) αριθ. 2620/94 ΤΟΥ ΣΥΜΒΟΥΛΙΟΥ της 24ης Οκτωβρίου 1994 για την παράταση της ισχύος του προσωρινού δασμού αντιντάμπινγκ επί των εισαγωγών μειγμάτων ουρίας και νιτρικού αμμωνίου σε υδατικά ή αμμωνιακά διαλύματα καταγωγής Βουλγαρίας και Πολωνίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11,
την πρόταση της Επιτροπής,
Εκτιμώντας:
ότι με τον κανονισμό (ΕΚ) αριθ. 1506/94 της Επιτροπής (2) επεβλήθη προσωρινός δασμός αντιντάμπινγκ στις εισαγωγές μειγμάτων ουρίας και νιτρικού αμμωνίου σε υδατικά ή αμμωνιακά διαλύματα καταγωγής Βουλγαρίας και Πολωνίας 7 ότι η εξέταση των πραγματικών περιστατικών της υπόθεσης δεν έχει ολοκληρωθεί ακόμη, ενώ η Επιτροπή έχει ενημερώσει τους εξαγωγείς που είναι γνωστό ότι ενδιαφέρονται σχετικά με την πρόθεσή της να παρατείνει την ισχύ του προσωρινού δασμού για επιπλέον χρονικό διάστημα δύο μηνών 7 ότι οι εξαγωγείς δεν έχουν προβάλει αντιρρήσεις σχετικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ισχύς του προσωρινού δασμού αντιντάμπινγκ, ο οποίος έχει επιβληθεί με τον κανονισμό (ΕΚ) αριθ. 1506/94 στις εισαγωγές μειγμάτων ουρίας και νιτρικού αμμωνίου σε υδατικά ή αμμωνιακά διαλύματα καταγωγής Βουλγαρίας και Πολωνίας, παρατείνεται έως τις 31 Δεκεμβρίου 1994. Ο δασμός παύει να ισχύει σε περίπτωση που το Συμβούλιο θεσπίσει οριστικά μέτρα πριν την προαναφερθείσα προθεσμία ή σε περίπτωση περάτωσης της διαδικασίας βάσει του άρθρου 9 του κανονισμού (ΕΟΚ) αριθ. 2423/88.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 24 Οκτωβρίου 1994.

Labels: 1
3
4
18